Nr.

Referitor dosar nr: 6054/2100/25.03.2022

**DECIZIA ETAPEI DE ÎNCADRARE**

**Nr. din .2022**

Ca urmare a notificării depuse de **ROMPETROL DOWNSTREAM SRL,** cu sediu înBucurești, sector 1, Piața Presei Libere, nr. 3-5, înregistrată la Agenţia pentru Protecţia Mediului Sibiu cu nr. 6054/2100/25.03.2022 și a completărilor ulterioare, în baza Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul Comitetului Special Constituit din 18.05.2022, că Planul Urbanistic Zonal - **Construire stație mixtă de distribuție carburanți Rompetrol**, propus în loc. Cristian, extravilan, A1, km 260+160, dreapta, jud. Sibiu, **nu are efect semnificativ asupra mediului, prin urmare nu este necesară efectuarea evaluării de mediu.**

**Justificarea prezentei decizii:**

**1. Caracteristicile planurilor şi programelor cu privire, în special, la:**

a)gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:

Terenul pentru care este întocmit PUZ are o suprafață de 4500 mp și este situat în extravilan, domeniul public administrat de C.N.A.I.R., în categoria de folosință actuală drum, concesionat prin contract solicitantului.

Planul creează cadrul pentru zonă de servicii anexe autostrăzii, prin construirea unei stații de distribuție carburanți mixtă cu dotările și utilitățile aferente, pe platforma de servicii a autostrăzii A1, partea dreaptă, în localitatea Cristian.

Bilanţul teritorial pentru zona reglementată:

|  |  |  |  |
| --- | --- | --- | --- |
| **Zone funcționale** | **Existent** | **Propus** | |
| **mp** | **mp** | **%** |
| S construită | ? | 793,72 | 17,64 |
| Spații verzi | 4131,22 | 850,55 | 18,90 |
| S circulații | 368,78 | 2855,73 | 63,45 |
| **Total zonă reglementată** | 4500 | 4500 | 100,0 |

Indici urbanistici:

|  |  |  |
| --- | --- | --- |
| Indice | Existent | Propus maxim |
| POT | 0,0 | 20 % |
| CUT | 0,0 | 0,2 |

Pentru alimentarea cu apă se va folosi puțul forat existent, iar apele uzate menajere vor fi colectate și apoi tratate în stația de epurare existentă tip Purator SC100 (Q= 15 mc/zi), cu evacuare în bazinul de retenție existent.

Apele pluviale convențional curate vor fi dirijate prin conducte, în bazinul de retenție existent. Apele pluviale de pe platforme, colectate prin rigole și rețele de canalizare, vor fi preepurate prin separatoarele de hidrocarburi existente tip PURECO( Q = 225 l/s), cu evacuare în bazinul de retenție existent, iar prin conducta de preaplin apele sunt evacuate în, prin conductă în râul Cibin.

Pentru plan s-au emis avizele: Aviz de amplasare în parcelă nr. 1136/22/SU-SB din 29.03.2022, de către I.S.U. Sibiu; Aviz de amplasament nr. 7713/07.04.2022, emis de APĂ CANAL SIBIU S.A., Punctul de vedere nr. 3120/02.05.2022 emis de S.G.A. Sibiu, notificarea nr. 216/07.04.2022, emis de D.S.P. Sibiu.

b)gradul în care planul sau programul influenţează alte planuri şi programe, inclusiv pe cele în care se integrează sau care derivă din ele: pentru aprobarea iniţierii Planului Urbanistic Zonal s-a emis Avizul de Oportunitate nr. 6407/01.03.2022 de către Primăria Cristian;

c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile: planul propus creează cadrul pentru realizarea unui spațiu de servicii anexe autostrăzii;

d) problemele de mediu relevante pentru plan sau program:

* planul propus nu conduce la probleme de mediu;

e)relevanţa planului sau programului pentru implementarea legislaţiei naţionale şi comunitare de mediu: planul va respecta legislaţia naţională şi comunitară de mediu.

**2. Caracteristicile efectelor şi ale zonei posibil a fi afectate cu privire, în special, la:**

a) probabilitatea, durata, frecvenţa şi reversibilitatea efectelor: efecte reversibile temporar pe perioada de execuţie a lucrărilor de construcție;

b) natura cumulativă a efectelor: nu este cazul;

c) natura transfrontalieră a efectelor: nu este cazul;

d) riscul pentru sănătatea umană sau pentru mediu (de exemplu, datorită accidentelor): minor în condițiile respectării tuturor condițiilor impuse prin avizele obținute;

e) mărimea şi spaţialitatea efectelor (zona geografică şi mărimea populaţiei potenţial afectate): local la nivelul amplasamentului;

f) valoarea şi vulnerabilitatea arealului posibil a fi afectat, date de:

(i) caracteristicile naturale speciale sau patrimoniul cultural;

(ii) depăşirea standardelor sau a valorilor limită de calitate a mediului;

(iii) folosirea terenului în mod intensiv - nu este cazul;

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional: amplasamentul nu se află în sit Natura 2000.

**Condiţiile de realizare a planului:**

* respectarea prevederilor planului aprobat;
* respectarea legislației de mediu în vigoare;
* se vor respecta normele de igienă şi recomandările privind mediul de viaţă al populaţiei, aprobate cu Ordinul Ministrului Sănătăţii nr. 119/2014, cu modificările și completările ulterioare;
* respectarea prevederilor tuturor avizelor și acordurilor obținute.

**Informarea şi participarea publicului la procedura de evaluare de mediu:** elaborareaprimei versiuni a planului a fost mediatizată de titular în mass media publicaţii Jurnalul, (25.03.2022 şi 28.03.2022); anunţul deciziei etapei de încadrare a fost publicat în mass media de titular (anunț ziar din data de.2022) şi pe site-ul A.P.M. Sibiu din data .2022.

**Planul urmează să fie supus procedurii de adoptare fără aviz de mediu**.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**Prezenta decizie a fost emisă în 3 exemplare, fiecare exemplar având un număr de 3 (trei) pagini, semnate şi ştampilate.**

**DIRECTOR EXECUTIV,**

**Ciprian SIMULESCU**

**ŞEF SERVICIU AVIZE,**

**ACORDURI, AUTORIZAŢII,**

**Mariana Paraschiva SUCIU**

**ÎNTOCMIT,**

Consilier **Simona ZAMBORI**